**OKRUHY KU KOLOKVIÁLNEJ ČASTI ŠTÁTNEJ SKÚŠKY**

**(ak. rok 2022/2023)**

**pre končiaci ročník magisterského štúdia**

**(v dennej aj externej forme)**

**v študijnom odbore Ekonómia a manažment,**

**v študijnom programe Manažment**

Štátna skúška sa vykonáva pred skúšobnou komisiou na vykonanie štátnej skúšky. Komisia pre štátne skúšky je minimálne štvorčlenná a menuje ju dekan fakulty. Prácu komisie riadi jej predseda, ktorého menuje dekan fakulty. Priebeh štátnej skúšky a vyhlásenie jej výsledkov sú verejné. Rozhodovanie skúšobnej komisie o výsledkoch štátnej skúšky a obhajoby záverečnej práce sa koná na neverejnom zasadnutí skúšobnej komisie.

**Každý predmet štátnej skúšky sa hodnotí samostatne**. Jednotlivé predmety štátnej skúšky sa hodnotia klasifikačnými stupňami A až FX.

A - výborne – vynikajúce výsledky (numerická hodnota 1),

B - veľmi dobre – nadpriemerné výsledky (1,5),

C - dobre – priemerné výsledky (2),

D - uspokojivo – prijateľné výsledky (2,5),

E - dostatočne – výsledky spĺňajú minimálne kritériá (3),

FX - nedostatočne (4).

**Celkové hodnotenie štátnej** skúšky sa vypočíta z priemeru známok jednotlivých predmetov štátnej skúšky. Hodnotenie:

A - 1,00 – 1,25

B - 1,26 – 1,75

C - 1,76 – 2,25

D - 2,26 – 2,75

E - 2,76 – 3,00

FX - 3,01 – a vyššie

Ak niektorá časť štátnej skúšky bola hodnotená stupňom nedostatočne (FX), celkové hodnotenie štátnej skúšky je „neprospel“.

**Štátna skúška magisterského štúdia študijného programu manažment v študijnom odbore Ekonómia a manažment** na Fakulte manažmentu PU v Prešove pozostáva:

* 1. **z obhajoby záverečnej práce,**
  2. **z kolokviálnej štátnej skúšky zo zverejnenej dvojice predmetov v rámci okruhu, na ktorý sa študent/ka oficiálne prihlásil/a.**

Štruktúra štátnej skúšky:

1. Obhajoba záverečnej práce sa uskutočňuje pred komisiou pre štátne skúšky a jej súčasťou sú:

* úvodné slovo študenta (oboznámenie s prácou),
* 2 posudky (školiteľ, oponent; ak je práca bez školiteľa - 2 oponenti), Protokol o kontrole originality,
* reakcia študenta na posudky,
* rozprava, diskusia.

2. Zodpovedanie otázok z predmetov štátnej skúšky v rámci vybraného okruhu. Okruhy otázok sú uvedené v texte nižšie.

Na Fakulte manažmentu PU v Prešove v akad. roku 2022/2023 sa **štátne skúšky magisterské**, ktorých súčasťou sú **obhajoby diplomových prác** (vždy spolu) budú konať v termíne **od 22.05.2023 do 30.06.2022** (podľa harmonogramu akademického roka PU v Prešove).

Výučba pre študentov končiacich ročníkov magisterského štúdia v letnom semestri končí **14.04.2023**, pri prenesených (opakovaných) predmetoch **05.05.2023**, termín odovzdania záverečnej diplomovej práce je najneskôr do **28.04.2023 (12:00).** Spôsob registrácie určuje [**Smernica o náležitostiach záverečných prác, ich bibliografickej registrácii, kontrole originality, uchovávaní a sprístupňovaní**](http://www.unipo.sk/public/media/3499/opatrenie%20rektora%20=%20smernica%20ZP.doc).

Absolventovi magisterského štúdia (t. j. štúdia 2. stupňa) po zvládnutí všetkých študijných povinností, úspešnom absolvovaní obhajoby diplomovej záverečnej práce a úspešnom absolvovaní magisterskej štátnej skúšky sa udeľuje akademický titul **magister,** v skratke **„Mgr.“.**

Predpokladaný termín slávnostnej promócie je 27.-28.06.2023.

**\*\*\***

**OKRUHY**

***Študent je schopný prezentovať výsledky štúdia jadra základu v rámci základnej manažérskej gramotnosti ako manažérskej kompetencie a aktívne sa zapája do odbornej diskusie v rámci okruhu; odborne a kompetentne sa vyjadruje k okruhom štátnej skúšky.***

**OKRUH A**

**Medzinárodný manažment**

Podstata a funkcie medzinárodného manažmentu. Procesy globalizácie, internacionalizácie, interdependencie a ich vplyv na medzinárodné podnikanie. Medzinárodné podnikateľské a internacionalizačné stratégie a ich význam. Formy a metódy vstupu na zahraničné trhy (export, medzinárodný pohyb know-how, kapitálové vstupy na zahraničné trhy). Organizačné štruktúry v medzinárodnom prostredí. Podniková kultúra a etika v medzinárodných podmienkach. Spoločenská zodpovednosť organizácií. Charakteristika a vývoj transnacionálnych korporácií. Špecifiká riadenia ľudských zdrojov a úloha manažérov v podmienkach medzinárodného podnikania. Medzinárodné distribučné systémy.

Finančná analýza a finančné plánovanie

Hodnotenie finančného zdravia podniku s využitím finančnej analýzy. Finančná analýza ex post. Sústavy ukazovateľov. Popis modelu INFA. Analýza a význam vzájomných vzťahov medzi ukazovateľmi.. Metódy bodového hodnotenia a matematicko-štatistické metódy hodnotenia finančného zdravia podniku. Charakteristika a výpočet ukazovateľa EVA. Význam finančného plánovania vo finančnom riadení podniku. Obsah a štruktúra finančného plánu. Proces tvorby finančného plánu. Metódy a techniky tvorby finančného plánu. Klasické metódy finančného plánovania. Význam a úloha metódy BSC vo finančnom riadení podniku. Úloha ekonomických normálov pri kontrole kvality finančného plánu.

**OKRUH B**

**Marketingový manažment**

Podstata a význam marketingového manažmentu. Marketingové prostredie a diagnostika marketingového prostredia. Marketingový informačný systém. Rastové stratégie marketingového riadenia. Konkurenčné stratégie marketingového riadenia. Marketingová stratégia S-T-P. Rozhodovací proces spotrebiteľov. Faktory ovplyvňujúce spotrebiteľské správanie. Aplikovanie základných nástrojov marketingového mixu – produkt, cena, distribúcia a marketingová komunikácia. Nástroje online a digitálneho marketingu v kontexte marketingového manažmentu. Trendy v marketingovej komunikácií. Marketingový manažment v praxi.

**Manažérske rozhodovanie**

Manažérske rozhodovanie – podstata a kontext funkcií manažmentu. Rozhodovací proces – štruktúra, kategorizácia a iteračný model. Identifikácia, analýza a formulácia rozhodovacích problémov. Tvorba variantov rozhodovania. Hodnotenie a výber variantov rozhodovania. Kontrola, prehodnotenie a korekcia rozhodnutia. Pasce v rozhodovaní. Metódy a techniky rozhodovania: Empirické, exaktné, heuristické, kvalitatívne a kvantitatívne. Rozhodovacie techniky. Rozhodovanie za istoty, neistoty a rizika – charakteristika problémov a techník. Kolektívne rozhodovanie. Štýl rozhodovania a jeho voľba, model Vrooma a Yettona. Techniky manažérskeho rozhodovania – charakteristika jednotlivých problémov a techník.

**OKRUH C**

**Finančný manažment**

Aplikácie investičných stratégií podnikov pri kapitálovom investovaní na globálnom trhu; aplikácia dynamických metód hodnotenia efektívnosti pri manažmente investičných projektov. Investičný controlling - komplexný nástroj manažmentu investícií. Stratégie finančného investovania s dôrazom na diverzifikáciu pri investovaní. Portfóliá a praktická aplikácia metód pri tvorbe, kvantifikácii výnosnosti a rizikovosti portfólia cenných papierov investora na finančnom trhu. Fondy kolektívneho investovania. Aplikácie stratégií a foriem pri globálnych fúziách a akvizíciách – postupy a príklady z praxe. Význam investičného bankovníctva a Wealth Managementu v manažérskej praxi.

**Strategický manažment**

Podstata a význam strategického manažmentu, model strategického riadenia podniku; rozdiel medzi strategickým a operatívnym manažmentom. Stratégia - funkcie, typy stratégie, metódy tvorby, implementácia (metódy a nástroje); strategické scenáre. Výstavba systému strategického riadenia; metódy a nástroje zdokonaľovania procesov v strategickom manažmente; strategické analýzy; strategický systém Balanced Scorecard (praktické využitie); model EFQM.

**OKRUH D**

**Manažment rizík a zmien**

Pojem rizika, podstata a druhy rizika. Vývoj manažmentu rizika. Organizačné zabezpečenie manažmentu rizika. Algoritmus rizika. Stratégie manažmentu rizika (vyhýbanie, podstúpenie, znižovanie, transfer, využitie rizikových príležitostí) a riziková politika. Pojem krízy, podstata a druhy kríz. Funkcie manažmentu v kontexte podnikových kríz. Krízová komunikácia. Základný postup riešenia kríz. Základné platné zákony SR v manažmente kríz. Krízové plánovanie v štáte, orgány krízového riadenia. Medzinárodný krízový manažment. Pojem zmeny, podstata a druhy zmien. Aktéri zmeny, odpor proti zmene a prekonávanie odporu. Základný rámec riadenia zmeny a modely v manažmente zmeny.

**Projektový manažment**

Definícia projektu a projektovej činnosti, rozdiel medzi grantom a projektom, projektový manažment vs. bežná forma operatívneho riadenia v líniovo riadenej spoločnosti. Základných päť fáz procesného modelu projektového manažmentu a princíp magického trojuholníka projektového manažmentu. Základné dokumenty v projektovom manažmente: Zakladajúca listina projektu, Definícia predmetu projektu a tvorba Plánu projektu so zameraním na tvorbu Matice logického rámca (Logical Framework), Podrobného rozpisu prác (Work Breakdown Structure - WBS), Časového rozpisu projektu (Metóda kritickej cesty - CPM, Ganttov diagram, Diagram PERT). Manažment projektového tímu a proces tvorby rozpočtu projektu.

**OKRUH E**

**Aplikovaná štatistika**

Štatistika, veda a výskum – pojem štatistika, deskriptívna a induktívna štatistika, výskum a prieskum, kvalitatívny a kvantitatívny výskum. Etapy kvantitatívneho výskumu – výskumný problém, výskumná otázka, premenná a jej druhy, hypotéza, primárne a sekundárne dáta, odľahlé a extrémne hodnoty, kódovanie. Dotazník – štandardizovaný a neštandardizovaný, štruktúra dotazníka, tvorba a druhy otázok v dotazníku, tvorba a druhy škál. Výskumný súbor – základný a výberový súbor, náhodný a nenáhodný výber. Štatistické ukazovatele miery polohy – priemer, medián, modus, kvantily. Štatistické ukazovatele miery variability – variačné a medzikvartilové rozpätie, rozptyl, smerodajná odchýlka, variačný koeficient. Štatistické hypotézy a ich testovanie. Parametrické a neparametrické testy. Korelačná analýza – pozitívna a negatívna korelácia, Pearsonov korelačný koeficient a jeho vlastnosti, Spearmanov koeficient poradovej korelácie a jeho vlastnosti. Kontingencia a *χ*2 test nezávislosti. Regresná analýza – závislá premenná, nezávislá premenná, cieľ regresnej analýzy, rozdiel medzi jednoduchou a viacnásobnou regresnou analýzou, konštanta a jej interpretácia, regresný koeficient a jeho interpretácia, rezíduum, multikolinearita, homoskedasticita, koeficient determinácie.

**Organizačné správanie**

Osobnosť manažéra, typológia, význam poznania osobnosti. Emocionálna a sociálna inteligencia, ich využitie v práci manažéra. Sociálne vnímanie percepcia, predsudky, vyhorenie – burn out. Motivácia – pojem, význam, typy, teórie motivácie, mzda a motivácia; pracovná spokojnosť – dôvody a význam ich poznania v práci manažéra. Skupiny, tímy, skupinové správanie. Rozhodovanie, štýly rozhodovania, rozhodovacie modely. Komunikácia v organizácii, komunikačné štýly, prekážky v komunikácii, vyjednávanie. Manažment konfliktov – význam jeho poznania a praktické využitie v práci manažéra, riešenie konfliktov, mobbing. Vedenie a vodcovstvo, teórie vodcovstva, štýly vedenia. Pracovný stres – typy, pozitíva a negatíva, využitie v praxi, prevencia. Organizačná kultúra a zmeny, vzdelávanie a rozvoj manažérskych spôsobilostí. Pracovný výkon, hodnotenie zamestnancov, odmeny. Gender na pracovisku, zvládanie rodiny a kariéry, ženy manažérky.

Poznámka: Tlačivo na voľbu okruhu štátnej skúšky je dostupné na:

https://www.unipo.sk/fakulta-manazmentu/vzdelavanie/informacieprestudentova/dokumenty/

Zverejnil: 15.02.2023 prodekan pre vzdelávanie